Tiltale for overtrædelse af straffelovens § 232, blufærdighedskrænkelse.
Ret: Retten i Esbjerg (1. instans)
Faggruppe: Straffesag — Almindelig domsmandssag
Sagsemner: Familieforhold;
Seksual forbrydelser;

/

RETTEN  I  ESBJERG

Udskrift af dombogen

D O M

afsagt den 11. februar 2021

Rettens nr. 10-1379/2020
Politiets nr. 3300-72371-00072-19

Anklagemyndigheden
mod
Tiltalte
født Dato 1

Der har medvirket domsmænd ved behandlingen af denne sag.

Anklageskrift er modtaget den 11. marts 2020.

Tiltalte er tiltalt for overtrædelse af

straffelovens § 232, blufærdighedskrænkelse
ved i perioden forud for juli 2019 i 3-10 tilfælde på sin bopæl på Adresse i By
at have befølt sit barnebarn Forurettede, født Dato 2, ad flere omgange i og
omkring hendes kønsdele inden under hendes underbukser.

Påstande

Anklagemyndigheden har efter sin endelige påstand påstået frifindelse for den
del af tiltalen, der går på beføling i Forurettedes kønsdel og har i øv-rigt
påstået domfældelse efter tiltalen og tiltalte straffet med fængselsstraf.

Forurettede har via sin bistandsadvokat nelagt påstand om, at tiltalte skal
betale tortgodtgørelse til hende, jf. erstatningsansvarslovens § 26, stk. 1 og 2,
med 20.000 kr. med tillæg af procesrente fra den 11. marts 2021.

Tiltalte har nægtet sig skyldig.

Han har bestridt erstatningskravet såvel pligt- som størrelsesmæssigt.

Sagens oplysninger

Der er afgivet forklaring af tiltalte og af vidnerne Vidne 1 og Vidne 2.

Forklaringerne er lydoptaget og gengives ikke.
Std 75284



/

side 2

Der er - for lukkede døre - foretaget afspilning af videoafhøringer, jf. retsple-
jelovens § 745 e, af Forurettede foretaget henholdsvis den 31. okto-ber 2019
og den 19. december 2019 (genafhøring).

Det fremgår af sagen, at Skole den 23. oktober 2019 foretog under-retning
vedrørende Forurettede til Varde Kommune, der herefter meldte sagen til
politiet.

Det fremgår af en personundersøgelseserklæring af 5. december 2019 vedrø-
rende tiltalte, at han findes egnet til en betinget dom med vilkår om sam-
fundstjeneste.

Rettens begrundelse og afgørelse

Tiltalte har forklaret, at Forurettede gerne ville nusses på ryg og skulder,
hvilket han har gjort, således at det har haft karakter af lidt massage.
Forurettede har nogle gange siddet på hans lår, når han har spillet
computerspil, men han har ikke haft en hånd nede i hendes underbukser. Han
kan dog ikke afvise, at han ved en fejl er kommet til at røre ved
underbukserne, hvis Forurettede har siddet uroligt, hvis hun er blevet
begejstret over gode kort i poker og så har hoppet på sto-len.

Efter Forurettedes forklaring ved videoafhøringerne, hvilke forklarin-ger
retten finder meget troværdige, sammenholdt med forklaringerne fra vid-
nerne om tiltaltes efter deres opfattelse grænseoverskridende adfærd over for
børnebørn, herunder Forurettede, finder retten det imidlertid bevist, at tiltalte
er skyldig i over en længere periode flere gange at have befølt Forurettede
omkring hendes kønsdel inden under underbukserne. I overensstemmelse med
anklagemyndighedens endelige påstand og det i øvrigt foreliggende fri-findes
tiltalte for den del af tiltalen, som omhandler beføling i Forurettedes kønsdel.

Med de anførte begrænsninger findes tiltalte herefter skyldig i tiltalen.

Ved udmålingen af straffen lægges der vægt på bl.a. forurettedes alder, kræn-
kelsernes karakter, at de som anført har fundet sted over en længere periode
og flere gange, og at de er sket i en nær familiemæssig relation.

Straffen, der fastsættes efter straffelovens § 232, udmåles herefter til fængsel i
40 dage.

Uanset den forløbne tid samt tiltaltes alder, hans ustraffede vandel og i øvrigt
gode personlige forhold finder retten efter sagens karakter ikke tilstrækkeligt
grundlag for at gøre straffen betinget, heller ikke med vilkår om samfundstje-
neste.



/

side 3

Vedrørende erstatningskravet bemærker retsformanden, at det kan lægges til
grund, at krænkelserne i hvert fald til dels har fundet sted efter ikrafttrædel-
sen den 1. april 2018 af lov 140/2018, hvorved bl.a. erstatningsansvarslovens
§ 26, stk. 2, blev ændret. Det fremgår af bemærkningerne til lovforslaget, at
tortgodtgørelsesniveauet for seksuelle krænkelser efter lovændringen bør for-
højes med ca. 1/3. Herefter tages forurettedes erstatningskrav til følge med et
beløb på 15.000 kr. med rente som nærmere anført nedenfor, jf. herved er-
statningsansvarslovens § 26, stk. 1 og 2.

Thi kendes for ret:

Tiltalte straffes med fængsel i 40 dage.

Tiltalte skal inden 14 dage til Forurettede betale 15.000 kr. med til-læg af
procesrente fra den 11. marts 2021.

Tiltalte skal betale sagens omkostninger.

Dommer



/